paragraph_text: Torcida kup, hrvatsko malonogometno natjecanje. Igra se po jednostrukom kup-sustavu. Pokrenula ga je nekolicina mladih entuzijasta 1995. godine. Nakana osnivača bila je se na igralištu RK Split u Vukovarskoj ulici organizira malonogometni kup pod sloganom Ovisimo o Hajduku, a ne o heroinu (dio akcije borbe protiv silnog širenja narkomanije među mladeži) Akciju su poduprli Grad Split, Splitsko-dalmatinska županija i HNK Hajduk Split. Uz angažman desetak članova KN Torcida, održao se je turnir na kojem je sudjelovalo 112 momčadi. Otad se turnir igra svake godine. Traje tijekom srpnja i kolovoza, a u godinama s većim brojem prijavljenih sastava početak natjecanja protegnuo se i ranije. Najbolji i najmasovniji ljetni turnir u Hrvatskoj po kvaliteti i broju prijavljenih sastava.<ref>: Torcida Kup 2010 - objava za medije  Hercegovina.info. 21. lipnja 2010. Pristupljeno 17. lipnja 2020. Betonsko igralište u Vukovarskoj (ponegdje: Washingtonovoj) može primiti 5000 gledatelja.<ref>Bernard Jurišić: Sunčani, lipi cvit Mediterana Sportnet. 15. rujna 2009. Pristupljeno 17. lipnja 2020. Turnir je u dvije kategorije, mladi i veteranska (za starije 35 godina). Česti sudionik veteranskog turnira je izabrana momčad Hajdukovih veterana. Kuriozitet je da je na jednom izdanju turnira u sklopu regularnog muškog turnira nastupila i jedna djevojčad. Na turniru su u kategoriji mladih igrali hrvatski malonogometni reprezentativci Nikola Tomičić, Alen Delpont, Duje Bajrušović, Ivo Jukić i ostali. Također su igrali i hrvatski nogometni reprezentativci Ivan Perišić (nekoliko puta), Ante Rebić, Drmić i dr. U veteranima su kao dio momčadi Hajdukovih veterana ili kao igrači neke druge momčadi igrali Robert Jarni, Zlatko Vujović, Ivica Mornar i dr.